จบไม่จบ! จับตา ศาล รธน.ถกปม “นายกฯ 8 ปี” อีกรอบวันนี้
การประชุมตุลาการศาลรัฐธรรมนูญ เตรียมพิจารณาเอกสารบันทึกการประชุม กรธ. ปมการดำรงตำแหน่งวาระ 8 ปี พล.อ.ประยุทธ์ จันทร์โอชา ว่าจะสามารถนัดลงมติและนัดอ่านคำวินิจฉัยได้หรือไม่
การประชุมตุลาการศาลรัฐธรรมนูญ เตรียมพิจารณาเอกสารบันทึกการประชุม กรธ. ปมการดำรงตำแหน่งวาระ 8 ปี พล.อ.ประยุทธ์ จันทร์โอชา ว่าจะสามารถนัดลงมติและนัดอ่านคำวินิจฉัยได้หรือไม่
14 ก.ย. 2565

ผู้สื่อข่าวรายงานว่า การประชุมตุลาการศาลรัฐธรรมนูญวันนี้ (14 ก.ย. 65) จะมีการพิจารณาเอกสารบันทึกการประชุมคณะกรรมการร่างรัฐธรรมนูญ ครั้งที่ 501 วันที่ 11 กันยายน 2561 ซึ่งมีวาระการประชุมรับรองบันทึกการประชุม ครั้งที่ 500 วันที่ 7 ก.ย. 2561 ที่คณะอนุกรรมการพิจารณาตรวจบันทึกการประชุมและรายงานการประชุมตรวจทานแล้ว ภายหลังสภาผู้แทนราษฎร ส่งเอกสารการประชุมดังกล่าวให้ศาลรัฐธรรมนูญเป็นที่เรียบร้อยแล้ว ในการพิจารณาการดำรงตำแหน่งนายกรัฐมนตรีครบ 8 ปี ของ พล.อ.ประยุทธ์ จันทร์โอชา ตามที่ฝ่ายค้านยื่นให้ตีความ
โดยวันนี้ต้องรอผลการประชุมขององค์คณะตุลาการศาลรัฐธรรมนูญ จะสามารถจะนัดลงมติและนัดอ่านคำวินิจฉัยได้หรือไม่